paragraph_text: Prvi pobjednik Jadranskog slaloma bio je Zvonimir Kajba iz Sušaka. Jadranski se slalom kontinuirano održavao sve do početka Drugog svjetskog rata 1941. kada je dosegao brojku od 155 natjecatelja. Nakon stanke od 6 godina, Jadranski je slalom zaživio ponovno 1947. u okviru manifestacije nazvane Jadranski skijaški dan, a prvo poslijeratno izdanje osvojio je Tine Mulej (ukupno tri pobjede).